CELEX: C2005/057/16
Language: sk
Date: 2005-03-05 00:00:00
Title: Rozsudok Súdneho dvora (druhá komora) z 20. januára 2005 vo veci C-296/03 (návrh na začatie prejudiciálneho konania podaný Conseil d'État): Glaxosmithkline SA proti Belgickému kráľovstvu (Smernica 89/105/EHS — Humánne lieky — Žiadosť o zaradenie do kladného zoznamu — Povaha lehoty na odpoveď — Prekluzívna povaha — Dôsledky zmeškania lehoty v prípade zrušenia rozhodnutia o zamietnutí)

5.3.2005   
            
            
               SK
            
            
               Úradný vestník Európskej únie
            
            
               C 57/9
            
         
      ROZSUDOK SÚDNEHO DVORA
   
   (druhá komora)
   z 20. januára 2005
   vo veci C-296/03 (návrh na začatie prejudiciálneho konania podaný Conseil d'État): Glaxosmithkline SA proti Belgickému kráľovstvu (1)
   
   (Smernica 89/105/EHS - Humánne lieky - Žiadosť o zaradenie do kladného zoznamu - Povaha lehoty na odpoveď - Prekluzívna povaha - Dôsledky zmeškania lehoty v prípade zrušenia rozhodnutia o zamietnutí)
   (2005/C 57/16)
   Jazyk konania: francúzština
   Vo veci C-296/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Conseil d'État (Belgicko) z 27. júna 2003 a doručený Súdnemu dvoru 8. júla 2003 vo vzťahu ku konaniu: Glaxosmithkline SA proti Belgickému kráľovstvu, Súdny dvor (druhá komora), v zložení: predseda druhej komory C. W. A. Timmermans, sudcovia R. Silva de Lapuerta (spravodajkyňa), C. Gulmann, P. Kūris a G. Arestis, generálny advokát: A. Tizzano, súdny tajomník: M. Múgica Arzamendi, hlavná referentka, vyhlásil dňa 20. januára 2005 rozsudok, ktorého výrok znie:
   
               1)
            
            
               Lehota zakotvená v článku 6 bode 1 ods. 1 smernice Rady 89/105/EHS z 21. decembra 1988 o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia je prekluzívnou lehotou, ktorú členské štáty nemajú právo prekročiť.
            
         
               2)
            
            
               Je vecou členských štátov určiť, či prekročenie lehoty zakotvenej v článku 6 bode 1 ods. 1 smernice 89/105/EHS nebráni príslušným úradom formálne vydať nové rozhodnutie, ak súd predchádzajúce rozhodnutie zrušil, pričom túto možnosť možno uplatniť iba v primeranej lehote, ktorá nie je dlhšia ako lehota zakotvená v tomto článku.
            
         
      (1)  Ú. v. EÚ C 213, 06.09.2003